I. Betændelsessygdomme i Bløddelene, Periost og Knogler. 9 
tørre til en Skorpe), den topper sig op i Midten og udtømmer Pus 
efter nogle Dages Forløb. Den centrale Del udstødes som en Prop, 
hvorefter ses et cylindrisk Substanstab ned i Cutis. 
De grønlandske Karbunkler forholde sig — som andetsteds — 
som et Kompleks af flere, tæt ved hinanden liggende Furunkler, og 
de adskille sig ikke i Retning af deres Hovedsæde (Ryg- og Nakke- 
hud), Forløb og Symptomer m. m. fra Brandbylder andetsteds i 
Verden. Deres Opstaaen og første Udbredelse er som ved Furunkler, 
men den gangrængse Proces er langt mere in- og ekstensiv end ved 
disse. De største, jeg har set i Grønland, vare omkring 6 Tommer i 
Diameter. Efter Cutis-Tappenes Udfald er Huden gennemboret som 
en Si, undermineret og gangrænerer mer eller mindre fulstændig bort 
paa det angrebne Hudomraade. Under Huddækket danner Pusset 
som oftest en Sø ved Udbredelse i det subkutane Cellevæv, da det 
varer temmelig længe, forinden det kan skaffe sig ordentligt Afløb 
igennem det faste og sejge Huddække. Efter min Erfaring er tidlig 
Incision (helst Korssnit) derfor vigtig. Patienten kan dø af Septikæmi 
og Meningitis, men vistnok forholdsvis sjældent. Jeg selv har ikke 
mistet nogen Brandbylde-Patient paa Grund af saadanne Komplika- 
tioner under mit Ophold i Grønland. Men Kræfter og Almentilstanden 
lider meget, og jeg saa flere Exempler paa, at Patienter, der havde 
gennemgaaet en større Brandbyld og vare komne relativt til Kræfter 
igen herefter, efter kortere eller længere Tids Forløb bukkede under 
for en galoperende Lungephthisis. 
I alle Tilfælde, hvor den enkelte Byld har aabnet sig med mere 
end en Perforationsaabning, har jeg betegnet Bylden som en Karbunkel, 
selv om denne kun har opnaaet en forholdsvis ringe Størrelse og 
Udbredelse. Der er jo heller ikke Tvivl om, at Brandbylder kan 
optræde i alle Udviklingsgrader fra de allermindste (med kun 
2 Perforationsaabninger) til de allerstørste. Det bakteriologiske Fund 
(Streptokokker) støtter jo ogsaa denne Opfattelse. 
Som beskrevet, fandt jeg Streptokokker i Pusset fra alle de 10 
undersøgte Tilfælde af Brandbylder (enten alene eller sammen med 
Staphylokokker), medens tidligere Undersøgere have fundet Staphylo- 
kokker alene. Коснев (se RascH: Hudens Sygdomme. Kbhvn. 1905, 
Side 159), har dog set et Tilfælde, hvori i det mindste Metastaserne 
vare fremkaldte af Streptokokker. 
Ved akute Betændelser af Cellevævet sker Infektionen vel ogsaa 
hyppigst gennem Mundingen af Hudkirtlerne. I det efterfølgende vil 
man finde Eksempler paa saavel circumskripte Phlegmoner (Abscesser) 
som paa Phlegmoner med mere diffus Udbredelse af den purulente 
Infiltration i Cellevævets Maskerum. 
